Een dood in ongeluk naby Alberton | Netwerk24
09 Junie 2019 11:43
'n Vrou is Saterdagaand dood in 'n ongeluk naby Alberton.
’n Vrou is dood en twee mans beseer nadat ’n motor en ’n vragmotor op die N12 naby Alberton in Gauteng gebots het.
Volgens Russel Meiring, ER24-woordvoerder, het nooddienste Saterdagaand omstreeks 21:30 op die toneel aangekom.
“Die motor het langs die pad tot stilstand gekom terwyl die trok ’n bietjie verder aangetref is.
“Drie insittendes is in die motor aangetref. ’n Vrou het verskeie wonde opgedoen en is op die toneel dood,” sê Meiring.
Meiring sê die twee mans is Saterdag na ’n hospitaal geneem
Meer oor: Motorongeluk | Ongeluk